《镇海楼》
明代·麦秀岐

松涛满壑散炎埃，飞阁凌虚爽气开。沧海波光侵槛入，白云山色隔城来。

烟花寂寞呼鸾道，古木萧疏朝汉台。徙倚休裁王粲赋，故园风景且衔杯。

作者简介：麦秀岐，字德徵。南海人。明神宗万历四年（一五七六）举人。任江西万年知县，有善政。寻迁任云南巨津州知州，辞不就。有《澹远堂稿》。清温汝能《粤东诗海》卷三七有传。